हमारे देश में सूर्योपासना के लिए प्रसिद्ध पर्व है छठ । मूलत: सूर्य षष्ठी व्रत होने के कारण इसे छठ कहा गया है । चैत्र शुक्ल पक्ष षष्ठी पर मनाए जानेवाले छठ पर्व को चैती छठ कहा जाता है । सूर्योपासना का यह अनुपम लोकपर्व मुख्य रूप से पूर्वी भारत के बिहार, झारखंड, पूर्वी उत्तर प्रदेश और नेपाल के तराई क्षेत्रों में मनाया जाता है । पारिवारिक सुख-समृद्धि तथा मनोवांछित फलप्राप्ति के लिए यह पर्व मनाया जाता है । (संदर्भ : सनातन का ग्रंथ धार्मिक उत्सव एवं व्रतों का अध्यात्मशास्त्रीय आधार)